Barzanî bi Rêberên Tirkîyê re Kom Dibe
Serokê Herêma Kurdistanê ligel wezîrê derve yê Tirkîye Ahmet Davutoglu kom bû
Serokê Herêma Kurdistanê Mesûd Barzanî piştî şeş salan, bi şandeyekî re, ji bo seredaneke fermî hat Tirkîyê. Mesûd Barzanî wekî "Serokê Herêma Kurdistanê” bi protokola fermî hate pêşwazî kirin. Serokê Herêma Kurdîstanê û serokwezîrê Tirkîye Tayyip Erdogan roja Pêncşembî hatin ba hev. Serokê herêmê her wiha ligel wezîrê derve yê Tirkîye Ahmet Davutoglu kom bû. Piştî kombûnê birêz Barzanî û birêz Davutoglu civineke rojnamevanî li dar xistin û li ser kombûnê agahiyan dan. Ahmet Davutoglu diyar kir ku ji Hikûmeta Herêma Kurdistanê hevkarî xwestine ji bo tekoşina li hemberê terorê. Wezîrê karê derve yê Tirkîyê got “ weke nişaneya peywendiya nêzikiya navbeyna Tirkîye û Îraqê dê ji bo entegrasyona ekonomiyê xebat werin destpêkirin. Davutoglu diyar kir ku di warê enerjî, ragihanî û bazirganiyê de straetijeyekî hevpar dê were pêşxistin. Herweha di demekî nêz de, di navbera Erbil û Îstenbolê de seferên balafirê jî dê were destpêkirin. Birêz Davutoglu diyar kir ku ew plan dikin ku şaxên du bankayên dewletê ku ev iş bank û Ziraat banq in, dê li Erbîlê vebikin. Ahmet Davutoglu got “em dixwazin ku nêzikatiyekî wusa di navbera me da dest pê bike ku ciwanên me, bi mejuyekî ku nuh a ku esasên xwe ji biratiya hevpar distîne, bigihîje.” Wezîrê Karê derve Ahmet Davutoglu li ser Partîya Karkeranê Kurdistanê PKK ji weha dewamî da axaftina xwe “ dema ku em li vê perspektifa hevpar dinêrin, dibînin ku hêmana herî girîng gefa bizavên terorê ne ku ev yek li hemberê biratiya me tovên fesadiyê direşîne. Ew cihê ku teror lê heye ne aramî, ne durbînî, ne ewlehî ne, ne aşitî ne jî dahatû lê çêdibe. Ji ber hindê em li benda hevkariya biraderên xwe yên İraqî ne, bi taybetî jî ji Hikûmeta Herêma Kurdistanê dixwazin ku di vî warî de bi her awayî bi me re, din av hevkarîyê de bin. Ahmet DavutoGlu got Bi xetta Bexda û Îstebolê emê cihaneka aşitîyê ava bikin. Em ji hevkariyên ku di van demên dawî de zêde bune, gelek memnun in. Wezirê Karê dervey yê Tirkîyê destnişan kir ku piştî avakirina hikumetê, Erbîl jî din av de dê serokwezir ErdoGan hare Îraqê.” Serokê Herêma Kurdîstanê Mesûd Barzanî jî got “ em gelek spasadar in ku me bi germahî pêşwazî kirin. Em neha bi dostÊn xwe re ne. Serdana birêz Davutoğlu ya ji bo Erbîlê, têkiliyên navbera me anî cihekî rast. Tirkiye ji bo Îraqê deriyê pirekîye ji bo deriyê Rojavayê ye. Ji bo politikaya pengava rêwevekirinê ez teqdîr û spasiyên xwe pêşkêşê birêz Serokwezîr jî dikim. Ev serdana min dê dibe pêşxistina têkiliyên navbera me." Birêz Barzanî li ser gotinên wezirê karê derve yê Tirkîyê, yên ji bo terorê got weha bersiv da “ Em xemgînin ku li ser gelê sivîl êriş pêk tên. Em li hemberê tundutujiyê ne û naxwazin ku tundutujî bidome. Li ser vê yekê tiştê ku ji destê me were emê bikin. Her weha li Kerkukê divê xala referandumê ya 140 were sepandin.” Di heywana civînê de ala Îraqê ne bu, rojnamevanekî pirsî gelo ka çima ala Îraqê li heywana civînê nine. Ahmet Davutoglu got “ ev nayê tu wateyekî ji ber ew kesên ku ji Îraqê tên jixwe hemwelatiyên Îraqê ne.” Serokê Herêma Kurdistanê Mesud Barzanî jî got “ qet jixwe bala min nekişand ku li heywanê ala heye an na” Partiya Aşitî û Demokrasiyê BDP’ê, dexwaza hevdîtina serokê Herêma Kurdistanê kiribu. BDP ragihand ku di bin serokatiya hevserokê Giştî yê BDP’ê Selahettîn Demîrtaş de, wê heyeta BDP dê sibê danê nîvroyê li gel birêz Barzanî hevdîtinekî pêk bînin. Çaverêye ku serokê Herêma Kurdistanê roja Înê li Enqerê bi balyozên Welatên Ereb re were ba hev . Birêz Barzanî, piştî kombûna bi balyozan re dê paşê derbasê Îstenbolê bibe û roja Duşemê jî ji Îstenbolê dê here Fransayê Rojnamevanê Tirk Mete Çubukçu di bernameyeka televizyonê de, di derbarê seredana birêz Barzanî de got “ ev serdan an vexwendin, ji bo Tirkîyê bi awayekî tê wateya teyît kirina Hikûmeta herêma Kurdistanê her wiha Mesûd Barzanî jî weke serokê hikûmeta herêma Kurdîstanê tê qebul kirin.”